-Այսօր ծննդյան, ոգեկոչման օր է, հայոց անկախության 20-րդ տարեդարձը – դիմելով ներկաներին՝ ասում է Ռուբենի եղբայրը` փոխգնդապետ Էդիկ Բաղդասարյանը։- Անկախության մեկ տարին դեռ չէր լրացնել, երբ եղբայրս զոհվեց, սակայն հիշում եմ այն ոգեւորությունը, այն ուրախությունը, որը համակել էր նրան։ Իմ շնորհակալությունն եմ հայտնում բոլոր ներկաներին, դպրոցի տնօրինությանը, միջոցառման կազմակերպիչներին, պաշտպանության նախարարությանը, եղբորս մարտական ընկերներին, Զովունի համայնքի ղեկավար Սերժիկ Ավետիսյանին, ով չի մոռանում գյուղի հանգստարանում ննջող 7 զոհերի ծննդյան, մահվան օրերը, տոնական օրերին ամեն կերպ օգնում, աջակցում է նրանց ընտանիքներին, սատար կանգնում վիրավոր ու հաշմանդամ ազատամարտիկներին։ Շնորհակալ եմ բոլորիցդ եւ եւս մեկ անգամ ուզում եմ ասել` շնորհավոր ծնունդդ, եղբայր…